PATVIRTINTA

Molėtų rajono savivaldybės

tarybos 2018 m. rugpjūčio d.

sprendimu Nr.

**MOLĖTŲ R. ALANTOS GIMNAZIJOS NUOSTATAI**

**I SKYRIUS**

**BENDROSIOS NUOSTATOS**

1. Molėtų r. Alantos gimnazijos nuostatai (toliau – Nuostatai) reglamentuoja Molėtų rajono Alantos gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, mokymo organizavimo būdus, vykdomas programas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką, finansinės veiklos kontrolę ir Gimnazijos veiklos priežiūrą, reorganizavimo, likvidavimo ar pertvarkymo tvarką.
2. Gimnazijos oficialusis pavadinimas – Molėtų r. Alantos gimnazija. Trumpasis pavadinimas – Alantos gimnazija. Gimnazija įregistruota Juridinių asmenų registre, kodas 191227973.
3. Mokyklos istorija: 1950 m. rugsėjo 1 d. įsteigta Molėtų rajono Alantos vidurinė mokykla. Molėtų rajono savivaldybės tarybos 2011 m. vasario 22 d. sprendimu Nr. B1-13 mokyklos tipas pakeistas į Molėtų rajono Alantos gimnaziją. Nuo 2012 m. gruodžio 20 d. – Molėtų r. Alantos gimnazija.
4. Teisinė forma – savivaldybės biudžetinė įstaiga.
5. Priklausomybė – savivaldybės mokykla.
6. Savininkas – Molėtų rajono savivaldybė.
7. Savininko teises ir pareigas įgyvendinanti institucija – Molėtų rajono savivaldybės taryba, kuri:
   1. tvirtina Gimnazijos nuostatus;
   2. priima sprendimus dėl Gimnazijos reorganizavimo, struktūros pertvarkos ar likvidavimo;
   3. priima sprendimą dėl Gimnazijos skyriaus steigimo ar veiklos nutraukimo;
   4. teisės aktų nustatyta tvarka priima į pareigas arba iš jų atleidžia Gimnazijos direktorių;
   5. priima sprendimą dėl Gimnazijos buveinės pakeitimo;
   6. sprendžia kitus Lietuvos Respublikos biudžetinių įstaigų įstatyme, kituose įstatymuose ir Gimnazijos nuostatuose jos kompetencijai priskirtus klausimus.
8. Buveinė – A.Kraujelio g. 3, Alanta, LT-33312, Molėtų rajonas.
9. Grupė – bendrojo ugdymo mokykla.
10. Tipas – gimnazija.
11. Pagrindinė paskirtis – gimnazijos tipo gimnazija visų amžiaus tarpsnių vaikams.
12. Mokymo kalba – lietuvių.
13. Mokymo formos ir mokymo formų organizavimo būdai –grupinio mokymosi, vykdoma kasdienio mokymo proceso organizavimo būdu ir pavienio mokymosi, organizuojama savarankiško mokymo proceso organizavimo būdu.
14. Gimnazija vykdo priešmokyklinio ugdymo, pradinio ugdymo, individualizuotas pradinio ugdymo, pagrindinio ugdymo, individualizuotas pagrindinio ugdymo, vidurinio ugdymo, neformaliojo vaikų švietimo programas.
15. Gimnazija yra viešasis juridinis asmuo, turintis antspaudą su valstybės herbu ir įstaigos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, Molėtų rajono savivaldybės tarybos sprendimais, Molėtų rajono savivaldybės administracijos direktoriaus įsakymais, kitais teisės aktais ir šiais Nuostatais.

**II SKYRIUS**

**GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

1. Gimnazijos veiklos sritis – švietimas.
2. Gimnazijos švietimo veiklos rūšys:
   1. pagrindinė veiklos rūšis – vidurinis ugdymas, kodas 85.31.20;
   2. kitos švietimo veiklos rūšys:

17.2.1.priešmokyklinis ugdymas, kodas 85.10.20;

17.2.2. pradinis ugdymas, kodas 85.20;

17.2.3. pagrindinis ugdymas, kodas 85.31.10;

* + 1. sportinis ir rekreacinis švietimas, kodas 85.51;
    2. kultūrinis švietimas, kodas 85.52;
    3. kitas, niekur nepriskirtas švietimas, kodas 85.59;
    4. švietimui būdingų paslaugų veikla, kodas 85.60.

1. Kitos ne švietimo veiklos rūšys:
   1. kitų maitinimo paslaugų teikimas, kodas 56.29;
   2. kita žmonių sveikatos priežiūros veikla, kodas 86.90;
   3. bibliotekų ir archyvų veikla, kodas 91.01;
   4. vaikų dienos priežiūros veikla, kodas – 88.91;
   5. vaikų poilsio stovyklų veikla, kodas 55.20.20;
   6. kraštovaizdžio tvarkymas, kodas 81.30;
   7. kitas keleivinis sausumos transportas, kodas 49.39;
   8. spausdinimas ir su spausdinimu susijusios paslaugos, kodas 18.1;
   9. kompiuterių nuoma, kodas 77.33.10;
   10. kita, niekur nepriskirta, nesusijusi su apgyvendinimu socialinio darbo veikla, kodas 88.99;
   11. sporto įrenginių eksploatavimas, kodas 93.11;
   12. muziejų veikla, kodas 91.02.
2. Gimnazijos veiklos tikslas – plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui:
3. Gimnazijos veiklos uždaviniai:
   1. . teikti mokiniams kokybišką priešmokyklinį ugdymą, pradinį, pagrindinį ir vidurinį išsilavinimą;

20.2. tenkinti mokinių pažinimo, lavinimosi ir saviraiškos poreikius;

* 1. užtikrinti sveiką ir saugią mokymo (-si) aplinką.

1. Gimnazijos funkcijos:
   1. vykdo priešmokyklinio ugdymo, pradinio ugdymo, pagrindinio ugdymo, individualizuotų pradinio ir pagrindinio ugdymo, vidurinio ugdymo ir neformaliojo ugdymo programas. Vadovaudamasi švietimo ir mokslo ministro tvirtinamomis bendrosiomis programomis, atsižvelgdama į vietos ir Gimnazijos bendruomenės reikmes, taip pat mokinių poreikius ir interesus, konkretina ir individualizuoja ugdymo turinį;
   2. rengia pagrindinio ugdymo antrosios dalies ir vidurinio ugdymo programas papildančius bei mokinių poreikius tenkinančius šių programų modulius, neformaliojo vaikų švietimo programas;
   3. užtikrina geros kokybės švietimą;
   4. vykdo pagrindinio ugdymo pasiekimų patikrinimą, brandos egzaminus švietimo ir mokslo ministro nustatyta tvarka;
   5. išduoda mokymosi pagal pradinio, pagrindinio ir vidurinio ugdymo programas pasiekimus įteisinančius dokumentus švietimo ir mokslo ministro nustatyta tvarka;
   6. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą,

padedančioms tenkinti saviugdos ir saviraiškos poreikius;

* 1. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, profesinį orientavimą bei vaiko minimalios

priežiūros priemones;

* 1. organizuoja tėvų (globėjų, rūpintojų) pageidavimu mokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
  2. sudaro sąlygas darbuotojų profesiniam tobulėjimui;
  3. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
  4. kuria ugdymo turinio reikalavimams įgyvendinti reikiamą materialinę bazę, vadovaudamasi švietimo ir mokslo ministro patvirtintais Švietimo aprūpinimo standartais;
  5. atlieka Gimnazijos veiklos įsivertinimą;
  6. organizuoja metodinę-pažintinę veiklą tam panaudojant Gimnazijos transportą teisės aktų nustatyta tvarka;
  7. organizuoja ir vykdo mokinių maitinimą Gimnazijoje;
  8. organizuoja ir vykdo mokinių vežiojimą į Gimnaziją ir iš jos į namus;
  9. organizuoja bibliotekos, skaityklos ir profesinio informavimo taško veiklą;
  10. viešai skelbia informaciją apie Gimnazijos veiklą švietimo ir mokslo ministro nustatyta tvarka;
  11. atlieka kitas įstatymų ir kitų teisės aktų numatytas funkcijas.

**III SKYRIUS**

**GIMNAZIJOS TEISĖS IR PAREIGOS**

1. Gimnazija, įgyvendindama jai pavestus tikslą ir uždavinius, atlikdama jai priskirtas funkcijas, turi teisę:
   1. parinkti mokymo metodus ir mokymosi veiklos būdus;
   2. kurti naujus mokymo ir mokymosi modelius, užtikrinančius kokybišką išsilavinimą;
   3. bendradarbiauti su Gimnazijos veiklai įtakos turinčiais fiziniais ir juridiniais asmenimis;
   4. Lietuvos Respublikos švietimo ir mokslo ministerijos nustatyta tvarka vykdyti šalies ir tarptautinius švietimo projektus;
   5. įstatymų nustatyta tvarka stoti ir jungtis į asociacijas, dalyvauti jų veikloje;
   6. gauti paramą Lietuvos Respublikos labdaros ir paramos įstatymo nustatyta tvarka;
   7. naudotis kitomis teisės aktų suteiktomis teisėmis.
2. Gimnazijos pareigos:
   1. užtikrinti kokybišką priešmokyklinio, pradinio, pagrindinio ir vidurinio ugdymo, neformaliojo vaikų švietimo programų vykdymą;
   2. suprantamai ir aiškiai, taisyklinga lietuvių kalba perteikti ugdymo turinį, kai teisės aktais nustatyta, kad atitinkamas ugdymo turinys perteikiamas lietuvių kalba;
   3. sudaryti higienos normas atitinkančias ugdymo sąlygas;
   4. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;
   5. užtikrinti veiksmingą vaiko minimalios priežiūros priemonių įgyvendinimą;
   6. sudaryti sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant pateiktas švietimo ir mokslo ministro patvirtintas rekomendacijas dėl smurto prevencijos įgyvendinimo mokyklose;
   7. viešai skelbti informaciją apie Gimnazijos veiklą;
   8. užtikrinti atvirumą vietos bendruomenei;
   9. užtikrinti mokymo sutarčių sudarymą ir sutartų įsipareigojimų vykdymą;
   10. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**GIMNAZIJOS VEIKLOS ORGANIZAVIMAS IR VALDYMAS**

1. Gimnazijos veiklos organizavimo teisinis pagrindas:
   1. direktoriaus patvirtintas Gimnazijos strateginis planas, kuriam yra pritarę Gimnazijos taryba ir Molėtų rajono savivaldybės administracijos direktorius arba jo įgaliotas asmuo;
   2. direktoriaus patvirtintas Gimnazijos metinis veiklos planas, kuriam yra pritarusi Gimnazijos taryba;
   3. direktoriaus patvirtintas Gimnazijos ugdymo planas, kuriam yra pritarę Gimnazijos taryba ir Molėtų rajono savivaldybės administracijos direktorius ar jo įgaliotas asmuo;
   4. Lietuvos Respublikos švietimo ir mokslo ministro patvirtinta Bendroji priešmokyklinio ugdymo ir ugdymosi programa.
2. Gimnazijai vadovauja direktorius, kurį konkurso būdu į pareigas skiria ir iš pareigų atleidžia Molėtų rajono savivaldybės taryba teisės aktų nustatyta tvarka.
3. Direktorius tiesiogiai pavaldus ir atskaitingas Molėtų rajono savivaldybės tarybai.
4. Direktorius:
   1. tvirtina Gimnazijos vidaus struktūrą ir darbuotojų pareigybių sąrašą, neviršijant nustatyto didžiausio leistino pareigybių skaičiaus;
   2. nustato direktoriaus pavaduotojų ugdymui veiklos sritis;
   3. tvirtina mokytojų ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Gimnazijos darbuotojus, skatina juos, skiria jiems drausmines nuobaudas;
   4. priima mokinius į Gimnaziją Molėtų rajono savivaldybės tarybos nustatyta tvarka,

sudaro mokymo sutartis teisės aktų nustatyta tvarka. Vadovaudamasis įstatymais ir kitais teisės aktais, Gimnazijos darbo organizavimo ir vidaus tvarkos taisyklėse nustato mokinių teises, pareigas ir atsakomybę;

* 1. suderinęs su Gimnazijos taryba, tvirtina Gimnazijos darbo organizavimo ir vidaus tvarkos taisykles;
  2. kartu su Gimnazijos taryba sprendžia ar leisti ant Gimnazijos pastatų ar Gimnazijos teritorijoje statyti judriojo (mobiliojo) ryšio stotis įstatymų nustatyta tvarka;
  3. vadovauja Gimnazijos strateginio plano, metinių veiklos planų rengimui, juos tvirtina, vadovauja jų vykdymui;
  4. organizuoja ir koordinuoja Gimnazijos veiklą pavestoms funkcijoms atlikti, uždaviniams įgyvendinti, analizuoja ir vertina Gimnazijos veiklą, materialinius ir intelektinius išteklius;
  5. leidžia įsakymus, kontroliuoja jų vykdymą;
  6. sudaro teisės aktų nustatytas komisijas, darbo grupes, metodines grupes, metodinę tarybą;
  7. sudaro Gimnazijos vardu sutartis Gimnazijos funkcijoms atlikti;
  8. organizuoja Gimnazijos dokumentų saugojimą ir valdymą teisės aktų nustatyta tvarka;
  9. teisės aktų nustatyta tvarka valdo, naudoja Gimnazijos turtą, lėšas ir jais disponuoja teisės aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais; rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;
  10. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją švietimo ir mokslo ministro nustatyta tvarka;
  11. inicijuoja Gimnazijos savivaldos institucijų sudarymą ir skatina jų veiklą;
  12. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos priežiūros įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
  13. atstovauja Gimnazijai kitose institucijose;
  14. vadovauja Gimnazijos Mokytojų tarybai;
  15. užtikrina veiksmingą Gimnazijos vidaus kontrolės sistemos sukūrimą, jos veikimą ir tobulinimą;
  16. yra asignavimų valdytojas ir vykdo jam pavestas pareigas, vadovaudamasis Lietuvos Respublikos biudžeto sandaros įstatymu;
  17. organizuoja Gimnazijos veiklos įsivertinimą;
  18. atsako už asmens duomenų apsaugą, garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
  19. už mokinių elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;
  20. sudaro Gimnazijos vaiko gerovės komisiją ir tvirtina jos darbo reglamentą;
  21. atsako už informacijos skelbimą, užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Gimnazijoje;
  22. vaiko minimalios ir vidutinės priežiūros įstatymo nustatyta tvarka kreipiasi į Molėtų rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;
  23. tais atvejais, kai smurtauja ar smurtą patiria mokinys, apie pastebėtą smurto atvejį nedelsdamas, bet ne vėliau kaip kitą darbo dieną, praneša ir smurtaujančio (smurtaujančių), ir smurtą patyrusio (patyrusių) mokinio (mokinių) tėvams (globėjams, rūpintojams), ir vaiko teisių ir teisėtų interesų apsaugą užtikrinančiai valstybės ir savivaldybės institucijai pagal kompetenciją;
  24. tais atvejais, kai smurtauja ar smurtą patiria mokytojai, kiti Gimnazijos darbuotojai, apie įvykusį smurto faktą nedelsdamas, bet ne vėliau kaip kitą darbo dieną, praneša savivaldybėje dirbančiai švietimo pagalbos tarnybai ar atitinkamam psichologinės pagalbos teikėjui, su kuriuo savivaldybės vykdomoji institucija yra sudariusi sutartį dėl psichologinės pagalbos teikimo, ir rekomenduoja smurtavusiam ar smurtą patyrusiam asmeniui kreiptis psichologinės pagalbos;
  25. imasi priemonių, kad Gimnazijos mokiniai, jų tėvai (globėjai, rūpintojai) turėtų galimybę neatlygintinai gauti psichologinę pagalbą;
  26. užtikrina bendradarbiavimu grįstus santykius, mokytojo etikos normų laikymąsi, skaidriai priimamus sprendimus, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;
  27. vykdo kitas teisės aktuose ir pareigybės aprašyme nustatytas funkcijas;

1. Gimnazijos direktorius atsako už Lietuvos Respublikos įstatymų ir kitų teisės aktų laikymąsi Gimnazijoje, už demokratinį Gimnazijos valdymą, bendruomenės narių informavimą, tinkamą funkcijų atlikimą, nustatytų Gimnazijos tikslų ir uždavinių įgyvendinimą, Gimnazijos veiklos rezultatus.
2. Laikinai direktoriui nesant Gimnazijoje (nedarbingumas, komandiruotė, atostogos) jo funkcijas atlieka pavaduotojas ugdymui, o jam nesant – direktoriaus pavaduotojas neformaliajam ugdymui. Jei abu negali – kitas teisės aktų nustatyta tvarka paskirtas asmuo.
3. Gimnazijoje sudaromos metodinės grupės ir metodinė taryba.
4. Metodinės grupės nariai yra vieno ar kelių mokomųjų dalykų mokytojai. Metodinei grupei vadovauja, grupės susirinkimus kviečia, grupės narius ne vėliau kaip prieš 3 dienas iki susirinkimo raštu informuoja, susirinkimams pirmininkauja atviru balsavimu, balsų dauguma metodinės grupės narių susirinkime išrinktas grupės pirmininkas. Siūlyti kandidatus, kelti savo kandidatūrą turi teisę bet kuris metodinės grupės narys. Metodinių grupių sudėtį savo įsakymu tvirtina Gimnazijos direktorius.
5. Metodinės grupės susirinkimai kviečiami ne rečiau kaip kartą per 2 mėnesius. Susirinkimas teisėtas, jei jame dalyvauja ne mažiau kaip pusė narių. Nutarimai priimami atviru balsavimu, balsų dauguma. Jei balsai pasiskirsto po lygiai, lemia metodinės grupės pirmininko balsas.
6. Metodinės grupės funkcijos:
   1. planuoja ir organizuoja metodinės grupės veiklą;
   2. nagrinėja dalykų ugdymo programas, aprobuoja mokomųjų dalykų planus;
   3. nagrinėja ugdymo turinį, dalykų ugdymo rezultatus, mokytojų profesinį tobulėjimą, inicijuoja renginių organizavimą;
   4. bendradarbiauja su Gimnazijos biblioteka užsakant vadovėlius, komplektuojant bibliotekos fondą, planuojant ir vykdant mokinių projektinę veiklą;

35.5. organizuoja mokytojų darbo įsivertinimą ir įvertinimą;

* 1. dalyvauja mokiniams ginant projektinius darbus, juos vertina.
  2. vykdo skubius ir trumpalaikius Gimnazijos administracijos įpareigojimus, susijusius su ugdymo proceso organizavimu;
  3. teikia siūlymus metodinei tarybai, ugdymo proceso tobulinimo klausimais;
  4. atsiskaito už atliktą darbą Gimnazijos administracijai kiekvienų mokslo metų pabaigoje.

1. Metodinė taryba – institucija, siekianti nuolatinio mokytojų profesinės kompetencijos augimo ir švietimo proceso veiksmingumo užtikrinimo.
2. Metodinę tarybą sudaro Gimnazijos metodinių grupių pirmininkai, Gimnazijos mokytojai, priklausantys Molėtų rajono mokyklų metodinei tarybai. Metodinės tarybos sudėtį savo įsakymu tvirtina Gimnazijos direktorius. Metodinei tarybai vadovauja metodinės tarybos posėdyje atviru balsavimu, balsų dauguma išrinktas pirmininkas. Siūlyti kandidatus, kelti savo kandidatūrą turi teisę bet kuris metodinės tarybos narys. Metodinės tarybos veiklą koordinuoja direktoriaus pavaduotojas ugdymui.
3. Metodinės tarybos posėdžiai vyksta pagal metodinės tarybos veiklos planą arba esant reikalui. Posėdis teisėtas, jeigu jame dalyvauja ne mažiau kaip pusė tarybos narių. Posėdžiai protokoluojami ir protokolai saugomi teisės aktų nustatyta tvarka. Posėdžius kviečia, ne vėliau kaip prieš 3 dienas iki posėdžio raštu informuoja metodinės tarybos narius, posėdžiams pirmininkauja metodinės tarybos pirmininkas.
4. Metodinės tarybos funkcijos: rengia metinę metodinės veiklos programą, nustato mokytojų metodinės veiklos prioritetus; vienija dalykų mokytojus ugdomosios veiklos organizavimui, gimnazijos tikslų ir uždavinių įgyvendinimui, teikia siūlymus gimnazijos veiklos planavimui; organizuoja metodinę veiklą; koordinuoja metodinių grupių veiklą; svarsto klausimus, susijusius su ugdymo proceso efektyvinimu; teikia siūlymus Gimnazijos ugdymo planui; inicijuoja mokytojų bendradarbiavimą, rūpinasi gerosios patirties sklaida; dalyvauja rengiant ir realizuojant pedagogų kvalifikacijos tobulinimo programas; siūlo skatinti mokytojus už aktyvią metodinę – pedagoginę veiklą; rengia metodines rekomendacijas; prireikus vertina mokytojų metodinius darbus mokytojų praktinę veiklą bei kartu su Gimnazijos vadovu planuoja ugdymo proceso aprūpinimą metodine medžiaga, vadovėliais, periodine spauda, literatūra, derina mokymo priemonių paskirstymą, ugdymo inovacijų diegimą.
5. Metodinė taryba už atliktą darbą atsiskaito mokytojų tarybai kiekvienų mokslo metų pabaigoje.
6. Ugdymo turinio formavimo ir ugdymo proceso organizavimo klausimais Gimnazijos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

**V SKYRIUS**

**GIMNAZIJOS SAVIVALDA**

1. Gimnazijos taryba (toliau – Taryba) – aukščiausia Gimnazijos savivaldos institucija, atstovaujanti mokiniams, mokytojams, tėvams (globėjams, rūpintojams), socialiniams partneriams ir vietos bendruomenei. Taryba telkia Gimnazijos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam Gimnazijos valdymui, padeda spręsti Gimnazijai aktualius klausimus.
2. Taryba sudaroma iš mokinių tėvų (globėjų, rūpintojų), mokytojų, mokinių. Tarybą sudaro 10 narių: 3 mokytojai, 3 tėvų (globėjų, rūpintojų) atstovai, 3 mokiniai ir 1 vietos bendruomenės atstovas.
3. Tėvus (globėjus, rūpintojus) į Tarybą renka visuotinis tėvų susirinkimas atviru arba slaptu balsavimu, balsų dauguma. Siūlyti kandidatus arba iškelti savo kandidatūrą turi teisę bet kurio Gimnazijos mokinio tėvai (globėjai, rūpintojai). Susirinkimas teisėtas, jeigu jame dalyvauja ne mažiau kaip pusės Gimnazijos mokinių tėvai (globėjai, rūpintojai). Slaptas balsavimas vykdomas, jeigu to pageidauja ne mažiau kaip pusės Gimnazijos mokinių tėvai (globėjai, rūpintojai), dalyvaujantys susirinkime. Biuletenius balsavimui parengia, balsus suskaičiuoja, rezultatus paskelbia susirinkime atviru balsavimu, balsų dauguma išrinkta 3 tėvų (globėjų, rūpintojų) balsų skaičiavimo komisija.
4. Mokytojai renkami mokytojų tarybos posėdyje atviru arba slaptu balsavimu, balsų dauguma. Siūlyti kandidatus arba iškelti savo kandidatūrą turi teisę bet kuris mokytojų tarybos narys. Slaptas balsavimas vykdomas, jeigu to pageidauja ne mažiau kaip pusė posėdyje dalyvaujančių mokytojų tarybos narių. Biuletenius balsavimui parengia, balsus suskaičiuoja, rezultatus paskelbia posėdyje atviru balsavimu, balsų dauguma išrinkta 3 mokytojų tarybos narių balsų skaičiavimo komisija.
5. Mokinius renka mokinių taryba atviru arba slaptu balsavimu, balsų dauguma. Siūlyti kandidatus arba iškelti savo kandidatūrą turi teisę bet kuris mokinių tarybos narys. Slaptas balsavimas vykdomas, jeigu to pageidauja ne mažiau kaip pusė susirinkime dalyvaujančių mokinių tarybos narių. Biuletenius balsavimui parengia, balsus suskaičiuoja, rezultatus paskelbia posėdyje atviru balsavimu, balsų dauguma išrinkta 3 mokinių balsų skaičiavimo komisija.
6. Vietos bendruomenės atstovą deleguoja Alantos seniūnijos seniūnaičių sueiga.
7. Taryba renkama 2 metams. Išvykus Tarybos nariui, Taryba likusiam kadencijos laikotarpiui atnaujinama. Rinkimus į Tarybą organizuoja Gimnazijos direktorius. Kadencijų skaičius Gimnazijos tarybos nariams neribojamas.
8. Tarybos pirmininką renka Tarybos nariai atviru balsavimu balsų dauguma. Pirmininkas

kviečia narius į posėdžius, Gimnazijos direktorius negali būti Tarybos pirmininku.

1. Tarybos posėdžiai šaukiami ne rečiau kaip tris kartus per metus. Tarybos posėdis yra teisėtas, jei jame dalyvauja ne mažiau kaip pusė visų narių. Nutarimai priimami dalyvaujančių narių atviru arba slaptu balsavimu (jei to pageidauja ne mažiau kaip pusė Tarybos narių) balsų dauguma. Tarybos posėdžiuose gali dalyvauti direktorius, kitų Gimnazijos savivaldos institucijų atstovai, Gimnazijos bendruomenes nariai, rėmėjai, vietos bendruomenės atstovai.
2. Gimnazijos tarybos funkcijos:
   1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;
   2. pritaria Gimnazijos nuostatams ar jų pakeitimams ir papildymams, strateginiam planui, metiniam Gimnazijos veiklos planui, Gimnazijos darbo organizavimo ir vidaus tvarkos taisyklėms, kitiems Gimnazijos veiklą reglamentuojantiems dokumentams, teikiamiems Gimnazijos direktoriaus;
   3. teikia siūlymus dėl vidaus struktūros tobulinimo, ugdymo plano, veiklos tobulinimo, saugių mokinių ugdymo ir darbo sąlygų sudarymo, talkina formuojant Gimnazijos materialinius, finansinius ir intelektualinius išteklius;
   4. deleguoja atstovus į mokytojų atestacijos komisiją ir teikia siūlymus atestuojant Gimnazijos direktorių;
   5. pasirenka Gimnazijos įsivertinimo sritis, atlikimo metodiką. Analizuoja įsivertinimo rezultatus ir priima sprendimus dėl veiklos tobulinimo;
   6. svarsto Gimnazijos lėšų naudojimo klausimus; išklauso Gimnazijos metines veiklos ataskaitas ir teikia siūlymus Gimnazijos direktoriui dėl Gimnazijos veiklos tobulinimo; aptaria siūlymus dėl spaudinių, vadovėlių ir mokymo priemonių užsakymo; svarsto mokytojų metodinės tarybos, Gimnazijos mokinių ir tėvų (globėjų, rūpintojų) savivaldos institucijų ar Gimnazijos bendruomenės narių iniciatyvas ir teikia siūlymų Gimnazijos direktoriui; svarsto Gimnazijos direktoriaus teikiamus klausimus;
   7. Gimnazijos tarybos nariai už savo veiklą vieną kartą per metus atsiskaito Gimnazijos bendruomenei.
3. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro Gimnazijos direktorius, direktoriaus pavaduotojas ugdymui, direktoriaus pavaduotojas neformaliajam ugdymui, visi Gimnazijoje dirbantys mokytojai, sveikatos priežiūros specialistai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys. Į posėdžius gali būti kviečiami kitų Gimnazijos savivaldos institucijų atstovai, susiję su nagrinėjamu klausimu.
4. Posėdžiai protokoluojami, protokolai saugomi teisės aktų nustatyta tvarka.
5. Mokytojų tarybai vadovauja Gimnazijos direktorius.
6. Mokytojų tarybos posėdžius šaukia Gimnazijos direktorius pasibaigus trimestrui, pusmečiui, pradedant ir baigiant mokslo metus bei dėl neatidėliotinų reikalų. Posėdis yra teisėtas, jei

jame dalyvauja ne mažiau kaip pusė mokytojų tarybos narių. Nutarimai priimami posėdyje dalyvavusių narių balsų dauguma, atviru arba slaptu balsavimu. Slaptas balsavimas vykdomas, jeigu to pageidauja ne mažiau kaip pusė posėdyje dalyvaujančių mokytojų tarybos narių. Biuletenius balsavimui parengia, balsus suskaičiuoja, rezultatus paskelbia posėdyje atviru balsavimu, balsų dauguma išrinkta 3 mokytojų tarybos narių balsų skaičiavimo komisija.

1. Mokytojų taryba: svarsto ir priima nutarimus teisės aktų nustatytais ir Gimnazijos direktoriaus teikiamais klausimais, aptaria ugdymo planą ir jo įgyvendinimo klausimus, svarsto Gimnazijos strateginį planą, metinį veiklos planą, teikia siūlymus veiklos tobulinimui, aptaria pedagoginės veiklos tobulinimo klausimus, ugdymo turinį ir metodus derina su Gimnazijos keliamais uždaviniais ir bendruomenės poreikiais, svarsto ugdymo(si), nepamokinės veiklos klausimus, skatina inovacijų paiešką ir patirties sklaidą, renka atstovus į Gimnazijos tarybą.
2. Gimnazijoje veikia mokinių taryba ir renkamas Gimnazijos mokinių prezidentas.
3. Mokinių taryba yra aukščiausia mokinių savivaldos institucija, atstovaujanti visiems Gimnazijos mokiniams, reiškianti ir ginanti jų interesus, teises. Mokinių tarybos nariai yra renkami visuotiniame 5 – 8 bei gimnazijinių klasių mokinių susirinkime atviru balsavimu, susirinkime dalyvaujančių mokinių balsų dauguma. Siūlyti kandidatus arba kelti savo kandidatūrą turi teisę bet kuris 5-8 bei gimnazijinių klasių mokinys. Dėl mokinių tarybos narių skaičiaus sprendžiama visuotiniame 5-8 ir gimnazijinių klasių mokinių susirinkime atviru balsavimu, dalyvaujančių susirinkime mokinių balsų dauguma. Mokinių taryba sudaroma vieneriems mokslo metams. Mokinių tarybai vadovauja, susirinkimus kviečia, susirinkimuose pirmininkauja, ne vėliau kaip prieš 3 dienas iki susirinkimo tarybos narius informuoja - jos narių susirinkime atviru arba slaptu balsavimu, balsų dauguma išrinktas pirmininkas. Siūlyti kandidatus, kelti savo kandidatūrą turi teisę bet kuris mokinių tarybos narys. Slaptas balsavimas vykdomas, jeigu to pageidauja ne mažiau kaip pusė susirinkime dalyvaujančių mokinių tarybos narių. Biuletenius balsavimui parengia, balsus suskaičiuoja, rezultatus paskelbia susirinkime atviru balsavimu, balsų dauguma išrinkta 3 mokinių balsų skaičiavimo komisija. Mokinių tarybos susirinkimai teisėti, jeigu juose dalyvauja ne mažiau kaip pusė mokinių tarybos narių. Susirinkimų nutarimai priimami atviru arba slaptu balsavimu, balsų dauguma. Jei balsai pasiskirsto po lygiai, lemia mokinių tarybos pirmininko balsas.
4. Mokinių taryba inicijuoja ir padeda organizuoti Gimnazijos renginius, akcijas, prevencines programas, teikia siūlymus dėl mokymo organizavimo, vaikų neformaliojo švietimo plėtros, socialinės veiklos, dalyvauja rengiant Gimnazijos veiklą reglamentuojančius dokumentus, Gimnazijos direktoriaus teikiamus klausimus, susitaria dėl Gimnazijos veiklos organizavimo, renka narius į Gimnazijos tarybą.
5. Mokinių prezidentas – mokinių atstovas, atstovaujantis mokinių interesus Gimnazijoje. Mokinių prezidentas renkamas slaptu balsavimu 2 metams visuotiniame 5 – 8 bei gimnazijinių klasių mokinių susirinkime, dalyvaujant daugiau kaip pusei susirinkimo narių, balsų dauguma.
6. Siūlyti kandidatus, kelti savo kandidatūrą turi teisę bet kuris 5-8 bei gimnazijinės klasės mokinys. Biuletenius balsavimui parengia, balsus suskaičiuoja, rezultatus paskelbia susirinkime atviru balsavimu, balsų dauguma išrinkta 3 mokinių balsų skaičiavimo komisija.
7. Gimnazijos mokinių prezidentas: inicijuoja įvairių mokiniams rūpimų klausimų svarstymą visose Gimnazijos savivaldos institucijose, įgyvendina savo veiklos programą, dalyvauja Gimnazijos renginiuose, atstovauja Gimnazijos mokinius rajoninių ir kitų renginių metu. Už savo veiklą kartą per metus atsiskaito visuotiniame mokinių susirinkime.
8. Klasėse renkami klasių seniūnai. Klasių seniūnai renkami vieneriems mokslo metams, visuotiniame klasės mokinių susirinkime atviru arba slaptu balsavimu (jei to pageidauja ne mažiau kaip pusė dalyvaujančių mokinių) balsų dauguma, dalyvaujant ne mažiau kaip pusė klasės mokinių. Siūlyti kandidatus, kelti savo kandidatūrą turi teisę bet kuris klasės mokinys. Vykdant slaptą balsavimą, biuletenius balsavimui parengia, balsus suskaičiuoja, rezultatus paskelbia susirinkime atviru balsavimu, balsų dauguma išrinkta 3 mokinių balsų skaičiavimo komisija.
9. Klasių seniūnai padeda klasės auklėtojui spręsti iškilusius organizacinius klausimus ir problemas, bendradarbiauja su mokytojais, sprendžiant klasės ugdymo proceso problemas, inicijuoja klasės mokiniams rūpimų klausimų svarstymą Gimnazijos savivaldos institucijose.
10. Gimnazijoje veikia savivaldos institucija –tėvų (globėjų, rūpintojų) komitetas. Komitetą sudaro po vieną atstovą iš kiekvienos klasės. Klasių atstovai renkami klasių tėvų (globėjų, rūpintojų) susirinkimuose atviru balsavimu, balsų dauguma. Susirinkimai teisėti, jeigu juose dalyvauja ne mažiau kaip pusės klasių mokinių tėvai (globėjai, rūpintojai). Siūlyti kandidatus, kelti savo kandidatūrą turi teisę bet kurio mokinio tėvas (globėjas, rūpintojas).
11. Tėvų komitetui vadovauja, komiteto susirinkimams pirmininkauja, juos sušaukia, apie susirinkimus ne vėliau kaip prieš 3 dienas komiteto narius informuoja atviru balsavimu, komiteto narių balsų dauguma išrinktas tėvų komiteto pirmininkas. Siūlyti kandidatus, kelti savo kandidatūrą turi teisę bet kuris tėvų komiteto narys. Tėvų komiteto susirinkimai teisėti, jei juose dalyvauja ne mažiau kaip pusė komiteto narių. Nutarimai priimami atviru balsavimu, balsų dauguma. Jei balsai pasiskirsto po lygiai, lemia tėvų komiteto pirmininko balsas. Tėvų komitetas aptaria mokinių lankomumo, elgesio ir pažangumo, saugumo, maitinimo, informacijos teikimo ir gavimo apie vaikus klausimus, padeda organizuoti klasės renginius, išvykas, kurti edukacinę aplinką, vykdyti profesinį orientavimą, teikia siūlymus Gimnazijos tarybai ir direktoriui.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

1. Darbuotojus į darbą Gimnazijoje priima ir atleidžia Gimnazijos direktorius Lietuvos Respublikos darbo kodekso ir kitų teisės aktų nustatyta tvarka.
2. Darbo apmokėjimo tvarką Gimnazijos darbuotojams nustato Darbo kodeksas, Lietuvos Respublikos įstatymai, Lietuvos Respublikos Vyriausybės nutarimai, Švietimo ir mokslo ministro įsakymai, Molėtų rajono savivaldybės tarybos sprendimai.
3. Gimnazijos direktorius, jo pavaduotojas ugdymui, pavaduotojas neformaliajam ugdymui, mokytojai, kiti pedagoginiai darbuotojai atestuojasi ir kvalifikaciją tobulina švietimo ir mokslo ministro nustatyta tvarka.

**VII SKYRIUS**

**GIMNAZIJOS TURTAS, LĖŠOS, JŲ NAUDOJIMO TVARKA IR FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA**

1. Gimnazija valdo patikėjimo teise perduotą savivaldybės turtą, naudoja ir disponuoja

juo Lietuvos Respublikos įstatymų, kitų teisės aktų ir Molėtų rajono savivaldybės tarybos sprendimų nustatyta tvarka.

1. Gimnazijos lėšos:
   1. valstybės biudžeto specialiųjų tikslinių dotacijų savivaldybės biudžetui skirtos lėšos ir Molėtų rajono savivaldybės biudžeto lėšos, skiriamos pagal patvirtintas sąmatas;
   2. pajamos už teikiamas paslaugas;
   3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
   4. kitos teisėtu būdu įgytos lėšos.
2. Lėšos naudojamos teisės aktų nustatyta tvarka.
3. Gimnazija gali būti paramos gavėja. Paramos lėšos naudojamos įstatymų numatyta tvarka.
4. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka. Finansines operacijas atlieka Molėtų r. Paslaugų centro buhalteris, vadovaudamasis Lietuvos Respublikos buhalterinės apskaitos įstatymu , Lietuvos Respublikos Viešojo sektoriaus atskaitomybės įstatymu, Gimnazijos direktoriaus patvirtinta apskaitos politika, finansų kontrolės taisyklėmis.
5. Gimnazijos finansinį auditą atlieka rajono savivaldybės kontrolierius, o vidaus auditą Centralizuotas vidaus audito skyrius.
6. Gimnazijos veiklos valstybinę priežiūrą atlieka Lietuvos Respublikos švietimo ir mokslo ministerija.
7. Gimnazijos veiklos priežiūrą atlieka Molėtų rajono savivaldybės taryba ir Molėtų rajono savivaldybės administracija.
8. Gimnazijos veiklos kokybės išorinį vertinimą atlieka Nacionalinė mokyklų vertinimo agentūra.
9. Valstybinį auditą atlieka Lietuvos Respublikos valstybės kontrolė.

**VIII SKYRIUS**

**BAIGIAMOSIOS NUOSTATOS**

1. Informacija apie Gimnazijos veiklą, kurią remiantis Nuostatais ir Lietuvos Respublikos teisės aktais reikia paskelbti viešai, pateikiama Gimnazijos interneto svetainėje (http.://www.alanta.moletai.lm.lt./joomla/) ir vietos spaudoje.
2. Gimnazijos interneto svetainė, atitinka teisės aktais nustatytus reikalavimus. Skelbdama informaciją apie savo veiklą ir rezultatus, Gimnazija vadovaujasi Lietuvos Respublikos Vyriausybės 2003 m. balandžio 18 d. nutarimu Nr. 480 patvirtintu bendrųjų reikalavimų valstybės ir savivaldybės institucijų ir įstaigų internetinėms svetainėms aprašu.
3. Gimnazijos nuostatai, jų pakeitimai, papildymai svarstomi Gimnazijos taryboje. Nuostatų pakeitimus, papildymus, pritarus Gimnazijos tarybai, tvirtina Molėtų rajono savivaldybės taryba.
4. Gimnazijos nuostatai keičiami ir papildomi Molėtų rajono savivaldybės tarybos, Gimnazijos direktoriaus ar Gimnazijos tarybos iniciatyva teisės aktų nustatyta tvarka.
5. Gimnazija registruojama teisės aktų nustatyta tvarka.
6. Gimnazija reorganizuojama, likviduojama ar pertvarkoma. Molėtų rajono savivaldybės tarybos sprendimu Lietuvos Respublikos civilinio kodekso, Švietimo įstatymo ir kitų teisės aktų nustatyta tvarka. Sprendimas dėl Gimnazijos reorganizavimo, likvidavimo, pertvarkymo ar Gimnazijos grupės ar tipo pakeitimo skelbiamas vietos spaudoje, Molėtų rajono savivaldybės ir Gimnazijos interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimnazijos direktorė Dalia Skebienė

PRITARTA

Molėtų r. Alantos gimnazijos tarybos

2018 m. liepos 9 d. posėdyje

protokoliniu sprendimu Nr. T6 -2